Case ID: 1168917
Sentence 50: Həmin Məcəllənin 40.12-ci maddəsinə əsasən, bu Məcəllənin 40.2-ci maddəsində göstərilən şəxslər, müşahidəçilər, o cümlədən beynəlxalq müşahidəçilər, kütləvi informasiya vasitələrinin nümayəndələri bütün seçki komissiyalarında seçki hərəkətlərinin həyata keçirilməsini, səsvermənin nəticələrinin və seçkilərin (referendumun) yekunlarının müəyyənləşdirilməsini, səsvermənin nəticələri və seçkilərin (referendumun) yekunları (ümumi yekunları) haqqında protokolların tərtib olunmasını, habelə səslərin hesablanmasını və yenidən hesablanmasını müşahidə edə bilərlər.Həmin Məcəllənin 41.1-ci maddəsinə əsasən, müşahidənin aparılması aşağıdakı prinsiplərə əsaslanmalıdır: 41.1.1. seçki prosesinə bir namizədin və ya siyasi partiyanın mənafeləri naminə təsir göstərilməməlidir; 41.1.2. müşahidə edilən hərəkətlərə aid olan bütün hallar və faktlar nəzərə alınmalıdır; 41.1.3. müşahidə açıq aparılmalıdır; 41.1.4. müşahidənin yekunları faktlara əsaslanmalıdır.